**ΔΙΚΑΙΟΛΟΓΗΤΙΚΑ ΓΙΑ ΑΙΤΗΣΗ**

**ΧΟΡΗΓΗΣΗΣ ΕΠΙΔΟΜΑΤΟΣ ΓΕΝΝΗΣΗΣ Ν. 4659/2020**

**σύμφωνα με το άρθρο 7 Κ.Υ.Α. Δ11οικ.8523/236/17.02.2020**

1. **ΛΗΞΙΑΡΧΙΚΗ ΠΡΑΞΗ ΓΕΝΝΗΣΗΣ KAI AMKA** του παιδιού, για το οποίο θα χορηγηθεί το επίδομα γέννησης.
2. Δήλωση φορολογίας εισοδήματος **(Ε1)** και πράξη διοικητικού προσδιορισμού φόρου εισοδήματος **(ΕΚΚΑΘΑΡΙΣΤΙΚΟ)** τελευταίας εκκαθάρισης . Σε περίπτωση ξεχωριστής υποβολής των γονέων (έγγαμοι ή έχοντες συνάψει σύμφωνο συμβίωσης), υποβάλλουν αμφότεροι. **ΣΕ ΠΕΡΙΠΤΩΣΗ ΠΟΛΙΤΗ ΤΡΙΤOY ΚΡΑΤΟΥΣ, ΕΙΝΑΙ ΑΠΑΡΑΙΤΗΤΕΣ ΟΛΕΣ ΟΙ ΕΜΠΡΟΘΕΣΜΕΣ ΦΟΡΟΛΟΓΙΚΕΣ ΔΗΛΩΣΕΙΣ (Ε1) ΑΠΟ 2012 ΚΑΙ ΕΩΣ ΤΩΡΑ. ΑΠΟ 01-01-2024 ΚΡΙΝΟΝΤΑΙ ΑΠΑΡΑΙΤΗΤΕΣ ΟΛΕΣ ΟΙ** **ΕΜΠΡΟΘΕΣΜΕΣ ΦΟΡΟΛΟΓΙΚΕΣ ΔΗΛΩΣΕΙΣ (Ε1) ΤΩΝ ΤΕΛΕΥΤΑΙΩΝ 12 ΕΤΩΝ.**
3. **ΦΩΤΟΑΝΤΙΓΡΑΦΟ ΔΕΛΤΙΟΥ ΑΣΤΥΝΟΜΙΚΗΣ ΤΑΥΤΟΤΗΤΑΣ Η ΔΙΑΒΑΤΗΡΙΟΥ.**
4. Πρόσφατη **ΒΕΒΑΙΩΣΗ Η ΠΙΣΤΟΠΟΙΗΤΙΚΟ ΟΙΚΟΓΕΝΕΙΑΚΗΣ ΚΑΤΑΣΤΑΣΗΣ**. Οι πολίτες κράτους μέλους της Ευρωπαϊκής Ένωσης που δεν έχουν οικογενειακή μερίδα στην Ελλάδα, υποβάλλουν δημόσιο έγγραφο που να αποδεικνύει την οικογενειακή τους κατάσταση ή επικυρωμένο φωτοαντίγραφο της πράξης συμφώνου συμβίωσης στην αντίστοιχη περίπτωση.
5. **ΦΩΤΟΑΝΤΙΓΡΑΦΟ ΕΙΔΙΚΟΥ ΔΕΛΤΙΟΥ ΤΑΥΤΟΤΗΤΑΣ ΟΜΟΓΕΝΟΥΣ (Ε.Δ.Τ.Ο.)** (για ομογενείς αλλοδαπούς).
6. **ΦΩΤΟΑΝΤΙΓΡΑΦΟ ΒΕΒΑΙΩΣΗΣ ΕΓΓΡΑΦΗΣ ΠΟΛΙΤΗ ΤΗΣ ΕΥΡΩΠΑΪΚΗΣ ΈΝΩΣΗΣ Η ΕΓΓΡΑΦΟ ΠΙΣΤΟΠΟΙΗΣΗΣ ΜΟΝΙΜΗΣ ΔΙΑΜΟΝΗΣ** (για δικαιούχους που είναι πολίτες κράτους - μέλους της Ε.Ε.).
7. **ΦΩΤΟΑΝΤΙΓΡΑΦΟ ΑΔΕΙΑΣ ΔΙΑΜΟΝΗΣ** (για δικαιούχους που είναι πολίτες τρίτου κράτους).
8. **ΦΩΤΟΑΝΤΙΓΡΑΦΟ ΒΙΒΛΙΑΡΙΟΥ ΤΡΑΠΕΖΙΚΟΥ ΛΟΓΑΡΙΑΣΜΟΥ ΜΕ ΕΜΦΑΝΗ ΤΟΝ IBAN** και δικαιούχο ή συνδικαιούχο την/τον αιτούσα/αιτούντα.
9. **EMAIL** (διεύθυνση ηλεκτρονικού ταχυδρομείου)
10. **ΑΡΙΘΜΟΣ ΚΙΝΗΤΟΥ ΤΗΛΕΦΩΝΟΥ**

 **ΕΙΔΙΚΕΣ ΠΕΡΙΠΤΩΣΕΙΣ**

1. **Φωτοαντίγραφο δικαστικής απόφασης ή διαταγής ανάθεσης επιμέλειας τέκνου** (σε περίπτωση που η επιμέλεια του τέκνου έχει ρυθμιστεί δικαστικά).
2. **Φωτοαντίγραφο δικαστικής απόφασης ή διαταγής ανάθεσης επιτροπείας** (σε περίπτωση που η επιτροπεία του παιδιού έχει ανατεθεί σε φυσικό πρόσωπο).
3. **Φωτοαντίγραφο συμβολαιογραφικής πράξης αναγνώρισης τέκνου** (σε περίπτωση αναγνώρισης τέκνου).
4. **Ληξιαρχική πράξη θανάτου της μητέρας** (σε περίπτωση που η μητέρα έχει αποβιώσει).

Τα προς υποβολή δικαιολογητικά που έχουν εκδοθεί από αλλοδαπή αρχή ή που σε κάθε περίπτωση δεν έχουν συνταχθεί στην ελληνική γλώσσα, θα πρέπει να είναι **νομίμως μεταφρασμένα και επικυρωμένα**, όπου δε απαιτείται να φέρουν την **επισημείωση της σύμβασης της Χάγης (Apostile)**.

**Γίνεται δεκτή η εξουσιοδότηση από τη μητέρα προς άλλα πρόσωπα για την υποβολή της αίτησης στο Κέντρο Κοινότητας.**

**ΓΙΑ ΤΗΝ ΑΙΤΗΣΗ, ΚΑΘΕ ΔΙΚΑΙΟΛΟΓΗΤΙΚΟ ΠΟΥ ΘΕΩΡΕΙΤΑΙ ΑΠΑΡΑΙΤΗΤΟ Η΄ΤΕΚΜΗΡΙΩΝΕΙ ΠΙΘΑΝΕΣ ΑΛΛΑΓΕΣ ΣΤΑ ΚΡΙΤΗΡΙΑ ΕΝΤΑΞΗΣ ΘΑ ΖΗΤΗΘΕΙ ΑΠΟ ΤΟΝ ΕΞΟΥΣΙΟΔΟΤΗΜΕΝΟ ΥΠΑΛΛΗΛΟ.**